သင်္ဘောကုက္ကို

**သင်္ဘောကုက္ကို** () သို့မဟုတ် သိပ္ပံအမည် ဆမေးနီးယား ဆာမန်(Samanea saman) သည် ပဲမျိုးနွယ်ဖြစ်သည့် ဖယ်ဘေးစီးမျိုးရင်းတွင်ရှိသော ပန်းပွင့်သော အပင်မျိုးစိတ်ဖြစ်သည်။ ယခုလက်ရှိ မီမိုးဆွိုက်အုပ်စု (Mimosoid clade)တွင်ပါဝင်ပြီး၊ ဗဟိုအမေရိကနှင့် တောင်အမေရိက ဇာတိဖြစ်သည်။

## ပုံသဏ္ဌာန် ဖော်ပြချက်များ 
### အပင် ပုံသဏ္ဌာန် 
သင်္ဘောကုက္ကိုသည် ကျယ်ဝန်းပြီး အချိုးကျသော ထီးပုံစံသရဖူပါရှိသည့် အပင်ကြီးတစ်မျိုး ဖြစ်သည်။ ၎င်းသည် အများအားဖြင့် ၁၅-မီတာ မှ ၂၅-မီတာ (၄၉-ပေ မှ ၈၂-ပေ)အထိ မြင့်လေ့ရှိပြီး နှင့် အချင်းအားဖြင့် ၃၀-မီတာ (၉၈-ပေ)ထိ  ရောက်ရှိနိုင်သည်။

ကုက္ကိုရွက်သည် ရွက်မွှာ (leaflet) ၆ရွက် မှ ၁၆ ရွက်ထိပါဝင်နိုင်သော ငှက်မွေးရွက်ပေါင်း(pinnate) တစ်မျိုးဖြစ်ပြီး၊ ၎င်းရွက်မွှာတစ်ခုစီသည် ၂-စင်တီမီတာမှ ၄-စင်တီမီတာ (၀.၇၉-လက်မမှ ၁.၅၇ လက်မ)အထိ ရှည်နိုင်ပြီး၊၁-စင်တီမီတာမှ၂ စင်တီမီတာ (၀.၃၉-လက်မမှ ၀.၇၉ လက်မ)အထိကျယ်နိုင်သည်။ ၎င်းရွက်မွှာများသည် အပေါ်မျက်နှာပြင် ခပ်မှိုင်းမှိုင်းရှိပြီး စိန်ပုံသဏ္ဍန်(ရွန်းဘတ်ပုံကိုဆိုလိုသည်) ရှိကာ၊ အောက်မျက်နှာပြင်တွင် အမွေးများရှိသည်။ ၎င်းအရွက်များသည် ခြောက်သွေ့သောကာလတွင် ကြွေလေ့ရှိသည်။  

၎င်း၏ သစ်ပင်ထိပ်သရဖူသည် ကြီးမားပြီး အရိပ်အာဝါသကို ပေးစွမ်းနိုင်သည်။ ဤသရဖူသည် အပင်အောက်ကို နေရောင်မှ ကာကွယ်ပေးသော်လည်း၊ မိုးရေကို ဖြတ်သန်းခွင့်ပြုသဖြင့် ၎င်းအောက်ရှိ မြေကြီးထဲသို့ မိုးရေရောက်ရှိစေနိုင်သည်။

### အပွင့်နှင့်အစေ့များ 
သင်္ဘောကုက္ကိုပင်တွင် အဖြူ နှင့် အနီရောင် ဝတ်ဆံများပါသော ပန်းနုရောင် အပွင့်များရှိပြီး ပန်းခိုင်များပေါ်တွင် ပန်း ၁၂-ပွင့်မှ ၂၅-ပွင့်ခန့်အထိ ရှိတတ်သည်။ ဤပန်းခိုင်များသည် ထောင်ဂဏန်းအထိ အရေအတွက်ရှိနိုင်ပြီး၊ သစ်ပင်တစ်ပင်လုံးကို လွှမ်းခြုံထားလေ့ရှိသည်။

File:Albizia saman 0155.JPG|သင်္ဘောကုက္ကိုပန်း
File:RainTree-2019-5-8 21-33-26-01.jpg|ဝတ်မှုန်စေ့တစ်ခု
File:Pods I IMG 3110.jpg|အစေ့အိမ်များ (ကုက္ကိုသီးအစိမ်း)

## အသုံးပြုပုံများ 
သင်္ဘောကုက္ကိုသီးမှ စားသုံးနိုင်သော သစ်သီးပျော့ဖတ်ကို အဖျော်ယမကာအဖြစ် ပြုလုပ်နိုင်ပြီး၊ သံပယိုဖျော်ရည်ကဲ့သို့ အရသာရှိသည်။ ၎င်းပျော့ဖတ်ကို (ဓာတုဗေဒနည်းအားဖြင့် ဘိုင်အိုအီသနောအဖြစ်သို့ ပြုပြင်ပြောင်းလဲပြီးနောက်) ဓာတ်ဆီအတွက် ဖြည့်စွက်စာ (gasoline additive)အဖြစ်လည်း အသုံးပြုနိုင်သည်။

၎င်း၏သစ်သားကို ပန်းပုထုခြင်းနှင့် ပရိဘောဂပြုလုပ်ခြင်းတို့တွင်လည်း အသုံးပြုနိုင်သည်။

## ပုံပြခန်း 

File:Albizia saman trunk leaning over the water on a Mekong bank in sunshine at golden hour (2).jpg|လာအိုနိုင်ငံ၊ စီဖန်ဒွန်း မဲခေါင်မြစ်ကျွန်းစုမှ မြစ်အတွင်းသို့ ကိုင်းကျနေသော သင်္ဘောကုက္ကိုပင် |alt=စီဖန်ဒွန်း မဲခေါင်မြစ်ကျွန်းစုမှ မြစ်အတွင်းသို့ ကိုင်းကျနေသော သင်္ဘောကုက္ကိုပင်
File:Samanea saman roots (rain tree) specimen fallen into the Mekong at golden hour in Si Phan Don Laos.jpg|ဒွန်ဒက်ကျွန်းမှ မဲခေါင်မြစ်ရေအတွင်းစိမ်နေသော သင်္ဘောကုက္ကိုမြစ်များ|alt=ဒွန်ဒက်ကျွန်းမှ မဲခေါင်မြစ်ရေအတွင်းစိမ်နေသော သင်္ဘောကုက္ကိုမြစ်များ
File:During falling leaf period Samanea saman.jpg|အနောက်ဘင်္ဂလားပြည်နယ် ၊ ကာလကတ္တားမြို့ရှိ ရွက်ကြွေရာသီတွင် မြင်ရေသော သင်္ဘောကုက္ကိုပင်|alt=အနောက်ဘင်္ဂလားပြည်နယ် ၊ ကာလကတ္တားမြို့ရှိ ရွက်ကြွေရာသီတွင် မြင်ရေသော သင်္ဘောကုက္ကိုပင်
File:Samanea saman Sukabumi.jpg|အနောက် ဂျားဗားကျွန်း၊ ဆူခဘူမိမြို့လမ်းဘေးရှိ သင်္ဘောကုက္ကိုပင်တစ်ပင်|alt=အနောက် ဂျားဗားကျွန်း၊ ဆူခဘူမိမြို့လမ်းဘေးရှိ သင်္ဘောကုက္ကိုပင်တစ်ပင်
File:Albizia saman 6437.jpg|သင်္ဘောကုက္ကိုရွက် အနီးကပ်ပုံ
File:AlbiziaSaman.jpg|သင်္ဘောကုက္ကိုအရွက်များ၊ ပန်းများ၊ အသီးအခြောက်များနှင့် အစေ့များ
File:Bark of Albizia saman.jpg|ရင့်နေပြီဖြစ်သော သင်္ဘောကုက္ကိုသစ်ခေါက်
File:MONKEY POT.jpg|alt=သင်္ဘောကုက္ကိုသစ်သား

## ကိုးကား
ကဏ္ဍ:သစ်ပင်များ